
2025–2026 оқу жылында мектеп-интернатта ата-аналарды педагогикалық қолдау, отбасы мен мектеп арасындағы ынтымақтастықты нығайту мақсатында «Даналық мектебі» клубының жұмысын жандандыру көзделеді.
Клуб жұмысы халықтық педагогикаға, ұлттық және отбасылық құндылықтарға сүйене отырып, аға ұрпақтың өмірлік тәжірибесін бала тәрбиесінде пайдалануға бағытталады. «Ата өсиеті», «Әже даналығы», «Әке ақылы», «Ана мейірімі», «Аға қамқорлығы», «Жеңге кеңесі» бағыттары бойынша кездесулер, тәрбиелік әңгімелер, пікір алмасулар және бірлескен шығармашылық іс-шаралар ұйымдастырылады.
Мақсаты: ата-аналардың позитивті тәрбие мәдениетін дамыту, халық дәстүрі мен отбасы дәстүрінің сабақтастығы арқылы оқушылардың бойына ұлттық құндылықтарды сіңіру және бала тәрбиесіндегі отбасы мен мектептің ортақ жауапкершілігін арттыру.
Міндеттері:
· Ата-аналардың бала тәрбиесіне белсенді қатысуына жағдай жасау.
· Ұрпақтар сабақтастығын нығайтып, үлкендердің өнегесі мен өмірлік тәжірибесін насихаттау.
· Оқушыларды ата-ананы құрметтеуге, үлкенді сыйлауға, кішіге қамқор болуға тәрбиелеу.
· Отбасындағы өзара сыйластықты, сенімді қарым-қатынасты және қолдау мәдениетін дамыту.
· Ұлттық салт-дәстүрлерді бірлескен практикалық жұмыстар арқылы таныту.

	№
	Іс-шараның тақырыбы мен мазмұны
	Өткізу түрі
	Мерзімі
	Жауаптылар

	1
	«Даналық мектебі – ұрпақ тәрбиесінің ұйытқысы». Клубтың жұмыс бағыттарын таныстыру, құрамын нақтылау және жылдық жоспарды талқылау
	Ұйымдастыру отырысы
	Қыркүйек
	ДТЖЖО, клуб жетекшісі, сынып жетекшілері

	2
	«Отбасы – тәрбиенің алтын бесігі». Отбасылық дәстүрлер мен бала тәрбиесіндегі ортақ жауапкершілік
	Дөңгелек үстел
	Қыркүйек
	Клуб жетекшісі, ата-аналар, сынып тәрбиешілері

	3
	«Ата өсиеті»: «Атаның сөзі – ақылдың көзі». Үлкенді құрметтеу, адалдық, білімге ұмтылу және тәртіп сақтау туралы әңгімелесу
	Тағылымды кездесу
	Қазан
	«Ата өсиеті» бағытының жетекшісі мен мүшелері

	4
	«Әже даналығы»: «Әже өнегесі – ұрпаққа мұра». Отбасылық тәрбие, мейірімділік және ұлттық дәстүрлер
	Өнеге сағаты
	Қазан
	«Әже даналығы» бағытының жетекшісі мен мүшелері

	5
	«Әке ақылы»: «Әке – асқар тау, отбасының тірегі». Әкенің бала тәрбиесіндегі орны мен жауапкершілігі
	Әкелермен кездесу
	Қараша
	«Әке ақылы» бағытының жетекшісі, әкелер, сынып жетекшілері

	6
	«Аға қамқорлығы»: «Ағаға қарап іні өсер». Жауапкершілік, достық, өзара көмек және кішіге қамқорлық
	Пікір алмасу
	Қараша
	«Аға қамқорлығы» бағытының жетекшісі, сынып тәрбиешілері

	7
	«Ата өсиеті»: «Елін сүйген ұрпақ». Отанға құрмет, туған жерге жанашырлық, адал еңбек
	Тәрбиелік әңгіме
	Желтоқсан
	Бағыт жетекшісі, сынып жетекшілері мен тәрбиешілері

	8
	«Балаға қолдау – болашаққа сенім». Баланы тыңдау, жетістігін қолдау және отбасындағы сенімді қарым-қатынас
	Ата-аналарға арналған практикум
	Қаңтар
	Педагог-психолог, клуб жетекшісі, ата-аналар

	9
	«Жеңге кеңесі»: «Жеңге өсиеті – ізгілік бастауы». Өзара сыйластық, әдептілік, сырласу және сенім
	Сырласу кеші
	Ақпан
	«Жеңге кеңесі» бағытының жетекшісі мен мүшелері, педагог-психолог

	10
	«Әке ақылы»: «Әкеммен бірге үйренемін». Еңбек дағдыларын қалыптастыру, бірлескен пайдалы іс атқару
	Практикалық шеберлік сағаты
	Ақпан
	Бағыт жетекшісі, әкелер, сынып тәрбиешілері

	11
	«Ана мейірімі»: «Ана ақылы, ана өсиеті». Ананы сыйлау, еңбегін бағалау, қамқорлық көрсету
	Аналармен тағылымды кездесу
	Наурыз
	«Ана мейірімі» бағытының жетекшісі мен мүшелері

	12
	«Әже даналығы»: «Салт-дәстүрім – асыл қазынам». Ұлттық қолөнер, отбасылық дәстүрлер, бата мен ізгі тілек
	Шеберлік сағаты, дәстүр таныстыру
	Наурыз
	Бағыт жетекшісі, әжелер, үйірме жетекшілері

	13
	«Аға қамқорлығы»: «Қамқорлық – ізгілік белгісі». Кішіге көмек көрсету, ортақ іске жауапкершілікпен қатысу
	Бірлескен қамқорлық іс-шарасы
	Сәуір
	Бағыт жетекшісі, әлеуметтік педагог, өзін-өзі басқару ұйымы

	14
	«Жеңге кеңесі»: «Сыйластық жарасқан отбасы». Отбасындағы қарым-қатынас мәдениеті, келіспеушілікті сабырмен шешу
	Жағдаяттарды талқылау
	Сәуір
	Бағыт жетекшісі, педагог-психолог, сынып жетекшілері

	15
	«Өнегелі отбасы – ұлт тірегі». Отбасылардың тәрбиелік тәжірибесімен бөлісу
	Отбасылық кездесу, шығармашылық көрме
	Мамыр
	Клуб жетекшісі, барлық бағыт жетекшілері, ата-аналар

	16
	«Даналық мектебі»: жыл қорытындысы. Атқарылған жұмыстарды талдау, қатысушылардың пікірлерін жинау және келесі жылға ұсыныстар әзірлеу
	Қорытынды отырыс
	Мамыр
	ДТЖЖО, клуб жетекшісі, бағыт жетекшілері



Күтілетін нәтижелер:
· Ата-аналардың мектептің тәрбие жұмысына қатысу белсенділігі артады.
· Оқушылардың ұлттық дәстүрлер мен отбасылық құндылықтар туралы түсінігі кеңейеді.
· Отбасы мүшелері арасындағы сыйластық пен ұрпақтар сабақтастығы нығаяды.
· Ата-аналар балаға қолдау көрсету және сенімді қарым-қатынас орнату тәсілдерімен бөліседі.
Қорытындылау: өткізілген іс-шаралар туралы қысқаша мәліметтер, қатысушылардың кері байланысы және бағыт жетекшілерінің есептері негізінде клубтың жылдық жұмысы талданады.

Директордың тәрбие 
жұмысы жөніндегі орынбасары:                        Н.Нурмаганбетов
